I moderne tid har man prøvd å finne tilbake til hestetypen. De som er kommet nærmest er den polske konikhesten og den tyske heckhesten. Disse er ikke genetisk like villhesten, men utseendet hevdes å være nokså likt tarpanen. En annen tysk ponni som trolig nedstammer fra tarpan er dülmenponni, som stort sett lever fritt. Unghingstene blir imidlertid separert fra villhestene og temmet og solgt, slik at man unngår kamphandlinger mellom hingstene i flokken.